ai4bharat/Pralekha huggingface dataset:
ریلوے کی وزارت
ڈائمنڈ کواڈریلیٹرل کے کچھ راستوں کے لیے فزیبلٹی اسٹڈیز کی گئیں
وزارت ریلوے نے ڈائمنڈ کواڈریلیٹرل کے کچھ راستوں جیسے دہلی-ممبئی، دہلی-کولکتہ، ممبئی-چنئی، ممبئی-ناگپور اور چنئی-بنگلور-میسورو کے لیے فزیبلٹی اسٹڈیز کی ہیں۔
مزید برآں،مندرجہ ذیل سات  ایچ ایس آر کوریڈورز کے لیے تفصیلی پروجیکٹ رپورٹ  کا سروے اور تیاری کی گئی ہے:
- دہلی-وارانسی
- دہلی- احمد آباد
- ممبئی- ناگپور
- ممبئی- حیدرآباد
- چنئی-بنگلور-میسور
- دہلی- چنڈی گڑھ- امرتسر
- وارانسی- ہاوڑہ
تاہم، انتہائی سرمایہ کاری کی وجہ سے، کسی بھی تیز رفتار ریل منصوبے کی منظوری کئی عوامل پر منحصر ہے جیسے تکنیکی فزیبلٹی، مالی استحکام اور فنانسنگ کے اختیارات کی دستیابی وغیرہ.
اب تک حکومت نے حکومت جاپان کی تکنیکی اور مالی مدد سے ہائی اسپیڈ ریل کے صرف ایک پروجیکٹ یعنی ممبئی احمد آباد ہائی اسپیڈ ریل  پروجیکٹ کو منظوری دی ہے۔ اس منصوبے کو عملی جامہ پہنانے کے لیے نیشنل ہائی اسپیڈ ریل کارپوریشن لمیٹڈ  کے نام سے ایک اسپیشل پرپز وہیکل  تشکیل دیا گیا ہے۔ ممبئی احمد آباد ہائی اسپیڈ ریل  پروجیکٹ کی موجودہ صورت حال درج ذیل ہے:
- حتمی لوکیشن سروے اور جیو ٹیکنیکل تحقیقات مکمل. صف بندی کو حتمی شکل دے دی گئی۔
- گجرات میں وائلڈ لائف، کوسٹل ریگولیشن زون  اور فاریسٹ کلیئرنس سے متعلق قانونی منظوری۔
- تقریباً 1392.6 ہیکٹر زمین کی کل ضرورت میں سے 1374.2 ہیکٹر زمین حاصل کی جاچکی ہے۔
- پورے پروجیکٹ کے کام کو وڈودرا میں ٹریننگ انسٹی ٹیوٹ سمیت ٢٨ کنٹریکٹ پیکیجز میں تقسیم کیا گیا ہے۔ اس وقت 19 پیکجز دیے جاچکے ہیں، 01 کا جائزہ لیا جا رہا ہے اور 03 پیکجز کے لیے نوٹس انوائٹنگ ٹینڈر  شائع کیا جا چکا ہے اور بقیہ 5 پیکجز کے لیے این آئی ٹی شائع ہونا ابھی باقی ہے۔
- گجرات اور دادرا اور نگر حویلی میں واقع کل 352 کلومیٹر طویل پروجیکٹ میں سے 352 کلومیٹر لمبائی میں سول ورکس دسمبر 2020 سے مختلف مراحل میں شروع ہوچکے ہیں۔ نومبر 2022 کے آخر تک، کل 352 کلومیٹر بلند وایاڈکٹ میں سے، تقریباً 212.3 کلومیٹر پائلنگ، 129.2 کلومیٹر فاؤنڈیشن، 113.3 کلومیٹر گھاٹ، اور 14 کلومیٹر سپر اسٹرکچر مکمل ہوچکا ہے۔
- 1651 میں سے 1596 یوٹیلیٹیز کو منتقل کر دیا گیا ہے۔
یہ اطلاع ریلوے، مواصلات اور الیکٹرانک اور انفارمیشن ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
وزارت سیاحت
سیاحت کی صنعت کے متعلقہ فریقوں نے آج سے کمرشیئل بین الاقوامی مسافروں کی خدمات دوبارہ شروع کرنے کے حکومت ہند کے فیصلے کا خیرمقدم کیا
نئی دہلی، 27 مارچ 2022: 27.03.2022 سے بھارت سے آنے اور جانے کے لیے کمرشیئل بین الاقوامی مسافروں کی خدمات دوبارہ شروع کرنے کے حکومت ہند کے فیصلے کو ملک کے سفر سے متعلق صنعت کے سبھی متعلقہ فریقوں نے سراہا ہے اور اس کا خیر مقدم کیا ہے۔ یہ پروازیں دو سال کے تعطل کے بعد دوبارہ شروع ہو رہی ہے۔ شہری ہوا بازی کے ڈائریکٹوریٹ جنرل نے کووڈ – 19 عالمی وبا کو پھیلنے سے روکنے کے لیے 23 مارچ، 2020 کو بین الاقوامی کمرشیئل خدمات معطل کی تھیں۔
اس سے پہلے، حکومت ہند نے 15 اکتوبر ، 2021 سے ، چارٹر پروازوں کے ذریعے غیر ملکیوں کے پہنچنے پر تازہ سیاحتی ویزا جاری کرنا شروع کیے تھے۔
معمول کی بین الاقوامی مسافر خدمات کے دوبارہ شروع کیے جانے کو ٹور آپریٹروں کی بھارتی ایسو سی ایشن کے صدر جناب راجیو مہرا نے کہا کہ اس سے بھارت آنے اور جانے والے سیاحوں کی تعداد میں یقیناً اضافہ ہوگا۔
سیاحت کا شعبہ کووڈ – 19 عالمی وبا سے سب سے زیادہ متاثر ہونے والے شعبوں میں سے ایک ہے۔ جس کی وجہ سے سیاحت کی صنعت سے وابستہ متعلقہ فریقوں کی گزر بسر پر کافی اثر پڑا ہے۔ سیاحت کی وزارت نے قرض گارنٹی اسکیم ہمارے ٹور آپریٹروں ، ٹریول ایجنٹوں اور علاقائی سطح کے ٹورسٹ گائیڈوں کو ریاعتی شروحوں پر دیئے جانے والے قرض کی شکل میں مالی مدد فراہم کی ہے۔
نوجوانوں کے امور اور کھیل کود کی وزارت
کھیل اور نوجوانوں کے امور کے وزیر جناب انوراگ سنگھ ٹھاکر نے ہیرو ایشین چمپئنس ٹرافی 2023 کے لئے ٹرافی کی نقاب کشائی کی
پروگرام میں ’پاس دی بال ٹرافی ٹور‘مہم بھی لانچ کی گئی
ہندوستان چوتھی بار ایشین چمپئنس ٹرافی جیت کر تاریخ رقم کرے گا:جناب انوراگ سنگھ ٹھاکر
نوجوانوں کے امور و کھیل اور اطلاعات و نشریات کے مرکزی وزیر جناب انوراگ ٹھاکر نے آج نئی دہلی کے میجر دھیان چند نیشنل اسٹیڈیم میں ہیرو ایشین چمپئن ٹرافی، چنئی 2023 کی باوقار ٹرافی کی نقاب کشائی کی۔اس موقع پر مرکزی وزیر نے ’پاس دی بال ٹرافی ٹور‘مہم بھی لانچ کی۔
ہیرو ایشین چمپئن ٹرافی ، چنئی 2023 کا آغاز 3؍اگست 2023 کو ہوگا، جس میں ہندوستان، کوریا، ملیشیا، جاپان، پاکستان اور چین خطاب کے لئے مقابلہ کریں گے۔
اس موقع پر جناب انوراگ سنگھ ٹھاکر نے کہا کہ ٹرافی کا سفر اہم ہوتا ہے، کیونکہ یہ حوصلہ پیدا کرتی ہے، بیداری بڑھاتی ہے، نوجوان کھلاڑیوں کو ٹرافی دیکھنے اور ایک دن ٹیم انڈیا کا حصہ بننے کا خواب دیکھنے کی دعوت دیتی ہے۔انہوں نے یہ بھی کہا کہ ہندوستان چوتھی بار ایشین چمپئن ٹرافی جیت کر تاریخ رقم کرے گا۔
انہوں نے آگے کہا کہ چنئی ایک بہت اچھا میزبان ثابت ہوگا اور ہماری سرکار معاون وفاق اور مقابلہ جاتی وفاق میں اعتماد کرتی ہے، جو کھیلوں کے لئے بھی لاگو ہوتا ہے۔ آپسی تعاون سے یہ کھیل مقابلہ بے حد کامیاب ہوگااور تمام ممالک کے کھلاڑی اچھی یادوں کے ساتھ ہندوستان سے واپس جائیں گے۔انہوں نے کہا کہ بہترین ٹیم کویہ چمپئن شپ جیتنی چاہئے اور بہترین کھیل مقابلہ لوگوں کے سامنے آنا چاہئے۔انہوں نے ہاکی انڈیا اور ایشین چمپئن ٹرافی 2023 کے انعقاد سے جڑے تمام اسٹیک ہولڈرز کو بھی نیک خواہشات پیش کیں۔
اس پروگرام میں ہاکی انڈیا کے صدر پدم شری ڈاکٹر دلیپ کمار ترکی، ہاکی انڈیا کے جنرل سیکریٹری جناب بھولاناتھ سنگھ، ہاکی انڈیا کے خزانچی اور ہاکی اِکائی کے سربراہ و میزبان ریاست تمل ناڈو کے حکام بھی موجود تھے۔
اس موقع پر ہربندر سنگھ، اشوک دیوان، ظفر اقبال، رومیو جیمس، ایم پی سنگھ، ایچ پی ایس چیمانی اور ونیت کمار سمیت ہندوستانی ہاکی کے اولمپک کھلاڑی اور دیگر کھلاڑی بھی موجود تھے۔
پروگرام کے بعد ٹرافی دہلی ، چنڈی گڑھ، گوہاٹی، پٹنہ، بھوبنیشور، رانچی، بنگلور، ترواننت پورم اور میزبان شہر چنئی سمیت ہندوستان کے کئی شہروں کا سفر کرے گی۔اس کے بعد ٹرافی کو تمل ناڈو ریاست کے دیگر اضلاع میں بھی لے جایاجائے گا۔‘پاس دی بال ٹرافی ٹور‘مہم کا مقصد ہاکی کے پرستاروں کوپر امید کرنے اور ہندوستانی مرد ہاکی ٹیم کے لئے حمایت میں اضافہ کرنے کے لئے ایک حوصلہ افزا ء ماحول تیار کرنا ہے۔
ایشین چمپئن ٹرافی کو مشہور ٹرافی ڈیزائنر سنجے شرما کے ذریعے پیتل، ایلومینیم تانبے کے امتزاج سے انتہائی احتیاط کے ساتھ بنایا گیا ہے۔ ٹرافی پر کلئی اور سونے کی پرت خوبصورتی سے چڑھائی گئی ہے۔ ٹرافی کے اوپری حصے کو خوبصورت بنانے کے لئے لگائے گئے کرسٹل اور اس کی اعلیٰ ڈیزائن کو اس باوقار ٹرافی کے لئے خاص طور سے تیار کیا گیا ہے، جو اس کی خوبصورتی اور اہمیت کو ایک انوکھی شکل فراہم کرتا ہے۔
یہ ٹورنا منٹ 3؍اگست سے 12اگست 2023تک چنئی تمل ناڈو میں منعقد کیا جائے گا، جس میں ہندوستان ، کوریا، ملیشیا، جاپان، پاکستان اور چین خطاب کے لئے مقابلہ کریں گے۔اس کا براہ راست نشریہ اسٹار اسپورٹس، ڈزنی +ہاٹاسٹارپر کیا جائے گا۔ہندوستان سے باہر ناظرین کے لئے اسے واچ ہاکی پر بھی لائیو اسٹریم کیا جائے گا۔میڈیا کے افراد منظوری کے لئے https://accred.media.dnanetworks.in/Asian-Champions-Trophy/act/app.پر درخواست کرسکتے ہیں۔
الیکٹرانکس اور اطلاعات تکنالوجی کی وزارت
گرام پنچایتوں میں یکساں خدمات کے مراکز  کے ذریعہ سائبر خدمات کی سہولت
ڈجیٹل انڈیا پروگرام کے تحت ہر شہری کو سائبر خدمات سمیت ، سرکاری خدمات کی فراہمی کی غرض سے یکساں خدمات کے مراکز  قائم کئے گئے ہیں ۔ سی ایس سی اسکیم کے حت ملک بھر میں 2.50 لاکھ گرام پنچایتوں  میں سے ہرایک میں کم سے کم ایک سی ایس سی قائم کرنے کی گنجائش ہے۔ اس کے تحت شہریوں کو حکومت سے شہریوں  کو مرکوز مختلف خدمات، شہریوں پر مرکوز دیگر ای ۔ خدمات فراہم کی جائیں گی۔ یہ گاؤوں کی سطح کی صنعت کاروں  کے ذریعہ چلائی جانے والی ، خود کفیل صنعت کاری کا ماڈل ہے ۔
جون 2022 تک ملک کی سبھی ریاستوں اور مرکز کے زیر انتظام علاقوں میں کل 531203 سی ایس سیز کام کررہے ہیں اوران میں سے کل 420198 سی ایس سیز گرام پنچایتوں  کی سطح پر کام کررہے ہیں ۔
سی اس سی دوئم پروجیکٹ کے تحت ان مراکز کو اختیار دیا گیا ہے کہ وہ مارچ 2024 تک پورے ملک میں 2.5 لاکھ گرام پنچایتوں  کا احاطہ کرنے کی غرض سے کم از کم ایک سی ایس سی قائم کریں۔ 30 جون 2022 تک 420198 سی ایس سیز، گرام پنچایت سطح پر کام کررہے ہیں ۔
الیکٹرانک اور اطلاعاتی ٹکنولوجی کے وزیر مملکت جناب راجیو چندرشیکھر نے آج راجیہ سبھا میں ایک سوال کے تحریری جواب میں یہ اطلاع فراہم کی ہے ۔
کوئلے کی وزارت
کوئلے کی کانکنی میں مشہور کانکنی کے ڈیولپرس اور آپریٹرز کو مصروف کرنے کے لئے کوششیں جاری ہیں
کول انڈیا لمٹیڈ نے اس طرح کے نو گرین فیلڈ پروجیکٹس کے لئے قبولیت کے خطوط جاری کئے
کُل 169 ملیٹ ٹن صلاحیت رکھنے والے 15 پروجیکٹس پیش کش پر
کوئلے کی وزارت کوئلے کی کانکنی میں مشہور کانکنی کے ڈیولپرس اور آپریٹرس  کو کھلے عالمی ٹینڈرس کے ذریعہ مصروف کرنے کا، گھریلو کوئلے کی پیداوار کو بڑھانے اور ممکنہ حد تک درآمد پر انحصار کو کم کرنے کا اراد ہ رکھتی ہے۔مصروفیت کے معاہدے کی مدت 25سال یا کان کی زندگی ، جو بھی کم ہو ، ہے۔
ریاست کی سرپرستی میں کو ل مائنر تقریباََ 20600 کروڑروپے کی سرمایہ کاری کے ساتھ ایم ڈی اوز کے ذریعہ عمل درآمد کے لئےکل 15 گرین فیلڈ پروجیکٹوں کی ٹریکنگ کررہی ہے ۔ یہ سرمایہ کاری عام طور پر زمین کے حصول ، بحالی او ر باز آبادکاری کے مسائل سے متعلق ہے اور کچھ حالتوں میں ریلوے سائڈنگ سے متعلق ہے۔
تقریباََ 169 ملین ٹن  کی کل درجہ بندی شدہ صلاحیت رکھنے والے 15 پروجیکٹوں میں سے 11 اوپن کاسٹ ہیں اور چار زیر زمین کان ہیں۔ جب کہ اوپن کاسٹ پروجیکٹوں کی صلاحیت 165 ایم ٹی ہے۔ زیر زمین پروجیکٹ بقیہ کے ساتھ اضافے ہیں۔
ایم ڈی اوز منظورشدہ کانکنی منصوبے کے مطابق اخراج کریں گے اور کوئلے کی کمپنیوں کو کوئلہ سپلائی کریں گے ۔ایم ڈی او ز باہمی طورپر مفید ٹکنالوجی انفیوژن، اقتصادی اعتبارسےفعال آپریشنز اور اضافی پیداوار سامنے لائیں گے۔ چونکہ انہیں پیش کئے جانے والے معاہدے لمبی مدت کی بنیاد پر ہیں۔اس لئے کانکنی کے پروجیکٹوں میں الائٹ انفراسٹرکچر بھی ان نجی پلئیرس کے ذریعہ ترقی دئے جائیں گے۔ وہ آر اینڈ آر مسائل ، زمین کی حصولیابی ، گرین کلئیرنسز اور ریاستی اور مرکزی آلودگی بورڈوں کے ساتھ تال میل کی سہولت بہم پہنچائیں گے۔
کول انڈیا لمٹیڈ  نے نوکوئلے کے پروجیکٹوں کے لئے قبولیت کے خطوط جاری کئے ہیں۔ جنہیں مائن ڈیولپرس او رآپریٹر موڈ کی مصروفیت کے ذریعہ جاری رکھا جائے گا۔مجموعی طورپر ان پروجیکٹوں کے پاس سالانہ 127 ملین ٹن کے قریب پروڈکشن کی صلاحیت موجود ہے۔بقیہ 6 پروجیکٹس ٹینڈر دینے کے الگ الگ مرحلوں میں ہیں ۔
صحت اور خاندانی بہبود کی وزارت
کووڈ- 19 تازہ صورتحال
مہاراشٹر اور بعض دوسری ریاستوں میں کووڈ کے معاملات بڑھنے اور نئے قسم کے وائرس این440کے اور ای 484 کیو کے مابین کوئی راست تعلق نہیں : آئی سی ایم آر
حالیہ دنوں میں مہاراشٹر اور بعض دوسری ریاستوں میں کووڈ -19 کے معاملات کے بڑھنے کا نئے قسم کے وائرس این 440 کے اور ای 484 کیو کووڈ-19 وائرس کے ساتھ براہ راست کوئی تعلق نہیں۔ یہ وضاحت آئی سی ایم آر کے ڈائرکٹر جنرل ڈاکٹر بلرام بھارگو نے آج یہاں کووڈ-19 سے متعلق ہفت روزہ پریس کانفرنس میں کی۔
آئی سی ایم آر کے ڈائرکٹر جنرل نے مزید وضاحت کی کہ یہ دونوں نئے قسم کے وائرس کادوسرے ملکوں میں بھی پتہ چلایا گیا ہے ۔ یہ ہندوستان رخی نہیں ہیں۔ مزید یہ کہ پہلے بھی یہ ہندوستان کی بعض ریاستوں میں پائے گئے تھے ۔ ای 484 کیو نوعیت کےاس وائرس کا مارچ اور جولائی 2020 کے اوائل میں مہاراشٹر میں چار موقعوں پر پتہ چلایا گیا تھا۔ این 440 کے کی موجودگی کی اطلاع 13 مختلف موقعوں پر مئی اور ستمبر 2020 کے درمیان تلنگانہ ، آندھراپردیش اور آسام سے ملی تھی ۔ مہاراشٹر میں اس وقت ان معاملات میں اضافہ ہوا ہے اسے موجودہ صورتحال سے جوڑ کر نہیں دیکھا جاسکتا۔
بہرحال صورتحال کی مسلسل نگرانی کی جارہی ہے ۔ جیسے جیسے مزید سائنٹفک شہادت سامنے آئے گی ، اس کی اطلاع دی جائے گی۔
وزارت خزانہ
21-2020 کے لئے جی ایس ٹی معاوضہ کی ضرورت کو پورا کرنے کے لئے قرض کے متبادل
نئی دہلی،29اگست 2020/ 27 اگست 2020 کو جی ایس ٹی کونسل کی 41 ویں میٹنگ میں ہونے والی بات چیت کے نتیجے میں 21-2020 کے لئے جی ایس ٹی کی ضرورت کو پورا کرنے کے لئے قرض لینے کے دو متبادل ، اس پریس نوٹ کے ساتھ منسلک دستاویزات کے مطابق ریاستوں کو آگاہ کیا گیا ہے کہ وہ اپنی ترجیحات کے بارے میں کام کاج کے سات دنوں کے اندر مطلع کریں۔ اس سلسلہ میں خزانے کے مرکزی سکریٹری اور سکریٹری  کے ساتھ ریاستی خزانے کے سکریٹریوں کی ایک میٹنگ ، یکم ستمبر 2020 کو متوقع ہے جس میں اگر کوئی متوقع امور یا مسئلہ ہے، پر وضاحت دی جائے گی۔
براہ کرم منسلک ضمیمہ ملاحظہ کریں۔
https://static.pib.gov.in/WriteReadData/userfiles/Annexure%20GST%20Options.pdf
م ن۔ ش ت ۔ ج
Uno-4905
(Visitor Counter : 194
وزیراعظم کا دفتر
وزیر اعظم نے باندی پور اور مدوملائی ٹائیگر ریزرو کا دورہ کیا
وزیر اعظم جناب نریندر مودی نے آج کرناٹک اور تمل ناڈو میں باندی پور اور مدوملائی ٹائیگر ریزرو کا دورہ کیا۔ انہوں نے مدوملائی ٹائیگر ریزرو میں تھیپاکڈو ہاتھی کیمپ کا بھی دورہ کیا جہاں انہوں نے مہاوتوں اور کاوڑیوں کے ساتھ بات چیت کی اور ہاتھیوں کو چارہ کھلایا۔ وزیر اعظم نے آسکر ایوارڈیافتہ دستاویزی فلم دی ایلیفینٹ وِسپررز میں دکھائے جانےو الے ہاتھی کے رکھ والوں سے بات چیت بھی کی۔
ٹویٹس کی ایکسلسلے میں، وزیر اعظم نے کہا:
’’صبح خوبصورت باندی پور ٹائیگر ریزرو میں گزاری اور ہندوستان کی وائلڈ لائف، قدرتی خوبصورتی اور تنوع کیایک جھلک دیکھی۔‘‘
’’باندی پور ٹائیگر ریزرو سے کچھ اور جھلکیاں۔‘‘
’’مدوملائی ٹائیگر ریزرو میں شاندار ہاتھیوں کے ساتھ۔‘‘
’’بومّی اور رگھو کے ساتھ، شاندار بومن اور بیلی سے مل کر کتنی خوشی ہوئی۔‘‘
وزیر اعظم کے دفتر نے ٹویٹ کیا:
’’وزیراعظم جناب نریندر مودی باندی پور اور مدوملائی ٹائیگر ریزرو کے راستے پر ہیں۔‘‘
۔۔۔۔۔۔۔۔۔۔۔
ش ح۔ا گ۔ن ا۔
09-04-2023))
U-3891
(
وزارت دفاع
دفاعی ساز و سامان کی اندرون ملک تیاری
حکومت نے ’میک ان انڈیا‘ پروگرام کے تحت گزشتہ چند برسوں میں پالیسی سے متعلق کئی قدم اٹھائے ہیں اور ملک میں دفاعی آلات کی اندرون ملک ڈیزائننگ، تیاری اور مینو فیکچرنگ کی حوصلہ افزائی کرنے کے لئے اصلاحات کی ہیں تاکہ دفاعی آلات کی در آمدات کو کم کیا جاسکے۔ ان اقدامات میں، دیگر کے علاوہ، دفاعی حصولیابی کے ضابطے -2020 کے تحت اندرون ملک وسائل سے کیپٹل اشیاء کی سرکاری خرید کو ترجیح دینا؛ صنعت کی قیادت والی ڈیزائن اور تیاری کے لئے 18 بڑے دفاعی پلیٹ فارمس کا اعلان؛ خدمات کے مجموعی طور پر 209 اشیاء کی دو ’مثبت اندرون ملک تیاری کی فہرستوں‘ کا نوٹیفکیشن اور مجموعی 2851 اشیاء کی دو ’مثبت اندرون ملک تیاری کی فہرست‘ نیز دفاعی سرکاری شعبے کی کمپنیوں  کی 107 لائن متبادل اکائیوں  کا نوٹیفکیشن، جن کے لئے ان کے لئے طے کردہ وقت کی مدت کے بعد ان کی در آمدات پر پابندی لگائی جائے گی؛ طویل مدتی ویلڈٹی کے ساتھ صنعتی لائسنسنگ عمل کو سہل بنانا؛ غیر ملکی براہ راست سرمایہ کاری  میں خود کار روٹ کے تحت 74 فیصدی ایف ڈی آئی کی اجازت دے کر اسے آزاد کرن؛ میک ضابطے کو سہل بنانا؛ اسٹارٹ اپس اور انتہائی چھوٹی ، چھوٹی اور درمیانہ درجے کی صنعتوں  کو شامل کرتے ہوئے دفاعی مہارت کے لئے اختراعات  اسکیم کا آغاز کرنا؛ سرکاری خریداری  آرڈر 2017 کا نفاذ؛ ایم ایس ایم ایز سمیت ہندوستانی صنعت کے ذریعہ اندرون ملک سازو سامان کی تیاری کو سہولیات فراہم کرنے کی غرض سے سری جن نامی اندرون ملک ایک پورٹل کا آغاز کرنا؛ بڑے ملٹی پلیئرس کو ذمہ داری دے کر دفاعی سازو سامان کی تیاری کے لئے سرمایہ کاری کو راغب کرنے اور ٹیکنالوجی کی منتقلی پر زور دیتے ہوئے آفسٹ پالیسی میں اصلاحات کرنا اور دو دفاعی راہداریوں کا قیام شامل ہے، جن میں سے ایک ایک اتر پردیش اور تمل ناڈو میں ہوگی۔
گزشتہ دو مالی سالوں کے لیے ملک کی سال در سال دفاعی اور ایرو اسپیس سیکٹر کی پیداوار کی قدر درج ذیل ہے:
|
|
سال
|
|
کل پیداوار 
|
|
2019-20
|
|
79071
|
|
2020-21
|
|
84643
مزید برآں، کیپٹل حصولیابی بجٹ کا 68 فیصد اب گھریلو ذریعہ کے لیے شروع کیا گیا ہے۔ کام کاج سے متعلق خود مختاری، اثر انگیزی میں اضافہ کرنے اور اسلحہ فیکٹریوں میں ترقی کے نئے امکان اور اختراع کو مضبوط کرنے کے لیے اسلحہ فیکٹری بورڈ کی پیداواری اکائیوں کو یکم اکتوبر، 2021 سے 41 اکائیوں والی 7 دفاعی پبلک سیکٹر انڈرٹیکنگ میں بدل دیا گیا ہے۔ اس کے علاوہ، ہلکے جنگی طیاروں  کی پیداواری صلاحیت بڑھانے کے لیے، ایل سی اے ’تیجس‘ ڈویژن کا دوسرا پلانٹ فروری 2021 میں بنگلور میں قائم کیا گیا تھا۔ مزید برآں، پرائیویٹ صنعتوں کو گزشتہ دو سالوں کے دوران 85 نئے دفاعی صنعتی لائسنس بھی جاری کیے گئے ہیں۔
یہ معلومات رکشا راجیہ منتری جناب اجے بھٹ نے 04 اپریل، 2022 کو راجیہ سبھا میں جناب سمیر اوراؤں کے سوال کے تحریری جواب میں فراہم کیں۔
صحت اور خاندانی بہبود کی وزارت
کووڈ -19 پر تازہ صورتحال 
نئی دہلی،3 - اپریل 2020/ملک میں کووڈ-19 کی روک تھام، کنٹرول اور انتظام کے لئے ریاستوں/مرکز کے زیر انتظام علاقوں کے ساتھ ہندستانی حکومت کے ذریعہ مختلف اقدام اٹھائے گئے ہیں۔ ان اقدام کی اعلی سطح پر ہاؤسنگ سے نگرانی کی جارہی ہے۔
صدر جمہوریہ ہند جناب رام ناتھ کووند نے آج ویڈیو کانفرنسنگ کے ذریعہ ریاستوں کے گورنروں اورلیفٹنٹ گورنر وں کے ساتھ منعقد کردہ ایک میٹنگ میں کووڈ-19 سے مقابلہ کرنے کے لئے تیاریوں، سول سوسائٹی /رضاکارانہ تنظیم/نجی شعبے او ر حساس حلقوں میں کووڈ-19 کو پھیلنے سے روکنے پر مرکوز یت کے ساتھ ساتھ ریڈکراس کے رول پر تبادلہ خیال کیا۔
وزیراعظم جناب نریند رمودی نے آج قوم سے خطاب کرتے ہوئے ستائش کی کہ ملک نے مشکل کی اس غیر معینہ مدت کے دوران غیر مثالی اخلاقی ضابطوں  اور اجتماعی جذبے کا اظہار کیا ہے۔ انہوں نے سوشل ڈسٹینسنگ کی اہمیت کو دوہرایا اور ہر شہری سے لاک ڈاؤن کو نافذ کرنے میں مدد کرنے کی اپیل کی کہ وہ ڈاکٹروں اور دیگر صحت کارکنان کے کام کاج میں رکاوٹ نہ ڈالیں ۔ انہوں نے ملک بھر میں فرنٹ لائن پر نمایاں کام کرنے والے کارکنان کے تئیں ہورہے غلط برتاؤ پر تشویش کا اظہار کیا۔ انہوں نے مزید کہا کہ وہ ہمارے ’’کورونا جنگجو/سپاہی ہیں جو کووڈ-19 کی خدمت کررہے ہیں اور وزیراعظم نے بھی ان کے تعاون اور کوششوں کی تعریف کی ہے کیونکہ اب تک کووڈ-19 کے 156 مریض صحت یاب ہوچکے ہیں۔ صحت اور خاندانی بہبود کی وزارت نے 2 اپریل 2020 کو کووڈ-19 کے لئے تربیتی سازو سامان سے متعلق تمام ریاستوں/مرکز کے زیر انتظام علاقوں کے لئے ایک ایڈوائزی جاری کی ہے جوhttps://www.mohfw.gov.in/pdf/AdvisoryforHRmanagement.pdf ۔
پر دستیاب ہے۔ اس میں فیلڈ سرولینس کے لئے صلاحیت کے فروغ کی تربیت کو اور مضبوط بنانے کے طریقے ، طبی انتظام، جن کا تعلق علیحدہ رکھنے سے متعلق سہولیات سے ہے، کوانٹائن سائیکوسوشل دیکھ بھال ، لوجسٹکس اورسپلائی چین انتظام شامل ہیں۔
اس کے علاوہ ، آئی سی یو دیکھ بھا ل اوروینٹی لیشن اسٹریٹیجی  پر ڈاکٹروں کی آن لائن ٹریننگ، کووڈ-19 مریضوں کے لئے دیکھ بھال کے لئے نرسوں کی ایک آن لائن ٹریننگ کا بھی ایمس کے ذریعہ اہتمام کیا جارہا ہے۔ تمام ویبنارس کے اوقات کی فہرست وزارت صحت کی ویب سائٹ https://www.mohfw.gov.in/ پر دستیاب ہے۔
اب تک، کورونا وائرس سے متاثر 2301معاملات کی تصدیق ہوئی ہے اور اس سے 56موتیں ہوئی ہیں۔ علاج اور ریکوری کے بعد 156 مریضوں کواسپتالوں سے چھٹی دے دی گئی ہے۔
کووڈ-19 سے متعلق تکنیکی امور، رہنما خطوط اورتمام تازہ ترین معلومات اور ایڈوائزریز کی مستند معلومات کے لئے لگاتار https://www.mohfw.gov.in/. کا دورہ کریں۔
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالوں کو ncov2019[at]gov[dot]in . پر
ای میل کے ذریعہ پوچھا جاسکتا ہے۔
کووڈ-19 پر کوئی بھی سوال صحت اورخاندانی بہبود کی وزارت کی ہیلپ لائن نمبر +91-11-23978046 یا1075  پر پوچھا جاسکتا ہے۔
ریاستوں /مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf . پر دستیاب ہیں۔
صدر جمہوریہ کا سکریٹریٹ
صدر جمہوریہ محترمہ دروپدی مرمو نے اندرا گاندھی نیشنل اوپن یونیورسٹی کے 36ویں کانووکیشن میں شرکت کی
ہندوستان کی صدر جمہوریہ محترمہ دروپدی مرمو نے آج  نئی دہلی میں اندرا گاندھی نیشنل اوپن یونیورسٹی  کے 36ویں کانووکیشن میں شرکت کی اور خطاب کیا۔
اس موقع پر صدر مملکت نے کہا کہ بہت سے طلباء کیلئے اپنی ذمہ داریوں اور حالات کی وجہ سے اعلیٰ تعلیم حاصل کرنا مشکل ہو جاتا ہے۔ اندرا گاندھی نیشنل اوپن یونیورسٹی جیسے ادارے ایسے طلباء کو تعلیم فراہم کرنے میں مدد کر رہے ہیں۔ انہوں نے کہا کہ بہت سے ملازم/خود کا روزگار کرنے والے افراد اپنی صلاحیتوں کو بڑھانے کے لیے اندرا گاندھی نیشنل اوپن یونیورسٹی سے تعلیم حاصل کر رہے ہیں۔ انہوں نے کہا کہ ایسے ’کمانے والے اور سیکھنے والے‘ فاصلاتی تعلیم کے ذریعے تعلیم حاصل کر کے کم درجے کے روزگار سے باہر آ سکتے ہیں۔ صدر نے کہا کہ اس طرح فاصلاتی تعلیم کی بہت زیادہ سماجی و اقتصادی افادیت ہے۔ اندرا گاندھی نیشنل اوپن یونیورسٹی ایسے طلباء کو فاصلاتی تعلیم کے ذریعہ اعلیٰ تعلیم فراہم کرکے بہت مفید خدمات فراہم کررہی ہے۔
صدر جمہوریہ نے کہا کہ اندرا گاندھی نیشنل اوپن یونیورسٹی نے 'اعلی تعلیم تک رسائی' کو فروغ دینے میں قابل ستائش کردار ادا کیا ہے۔ انہوں نے کہا کہ یونیورسٹی نے دور دراز علاقوں، دیہی علاقوں اور معاشی طور پر کمزور طبقوں کے طلباء کو اعلیٰ تعلیم کے مواقع فراہم کرنے میں اہم کردار ادا کیا ہے۔ صدر مرمو نے کہا کہ اندرا گاندھی نیشنل اوپن یونیورسٹی کے تعلیمی پروگراموں تک آسانی سے رسائی کی مدد سے بہت سے طلباء نے اپنے کام، خاندان اور دیگر ذمہ داریوں کو نبھاتے ہوئے اعلیٰ تعلیم حاصل کی ہے۔
صدر جمہوریہ نے کہا کہ اندرا گاندھی نیشنل اوپن یونیورسٹی کا تعلیم کے ذریعے قوم کی تعمیر میں اہم کردار ہے۔ انہوں نے کہا کہ قومی تعلیمی پالیسی 2020 کے تحت سال 2035 تک اعلیٰ تعلیم میں مجموعی انرولمنٹ کا تناسب 50 فیصد حاصل کرنے کا ہدف مقرر کیا گیا ہے۔ صدر جمہوریہ نے کہا کہ اندرا گاندھی نیشنل اوپن یونیورسٹی اس مقصد کو حاصل کرنے میں بہت اہم تعاون کر رہی ہے۔
صدر جمہوریہ کی مکمل تقریر دیکھنے کے لیے یہاں کلک کریں
وزارت اطلاعات ونشریات
اطلاعات و نشریات کی وزارت میڈیا اکائیوں کی پہلی سالانہ کانفرنس منعقد کرے گی
نئی دہلی، 12فروری 2019؍اطلاعات و نشریات کی وزارت نئی دہلی میں واقع وگیان بھون میں 13فروری 2019ء کو وزارت کے تحت آنے والی میڈیا اکائیوں کی پہلی سالانہ کانفرنس منعقد کرنے جارہی ہے۔کانفرنس کے افتتاحی اجلاس کی صدارت اطلاعات و نشریات اور نوجوان کے امور نیز کھیل کود کے وزیر مملکت، کرنل راجے وردھن راٹھور کریں گے۔
کانفرنس کا مقصد مختلف میڈیا اکائیوں کے تحت برسرکار انڈین انفارمیشن سروس کے افسروں کو ایک منفرد پلیٹ فارم دستیاب کرانا ہے، تاکہ وہ کل ہند سطح پر ایک جگہ جمع ہوسکیں جہاں وہ نمو پذیر مواصلاتی تبدیلی کے ابھرتے ہوئے شعبوں کے بارے میں تبادلہ خیال اور غورو خوض کرسکیں۔اس کانفرنس سے وزارت کا مقصد مختلف میڈیا اکائیوں کی درمیان ہم آہنگی کو تقویت دینا ہے، تاکہ وہ دوردراز علاقوں تک اطلاعات کی ترسیل کر یقینی بناسکیں۔اس کانفرنس میں ساتھ ہی ساتھ مواصلاتی شعبے میں جدید ٹیکنالوجی کے استعمال پر گہرائی کے ساتھ غورو فکر کیا جائے گا۔
اس کانفرنس کے شرکاء ٹارگیٹ آڈیئنس گروپوں تک پہنچنے کے لئے سوشل میڈیا کے استعمال کے طورطریقوں اور جغرافیائی و ثقافتی رکاوٹوں کے تناظر میں مواصلاتی آؤٹ ریچ کی سرحدوں کو وسعت دینے کے طورطریقوں پر بھی تبادلہ خیال کریں گے۔
U: 914
(Visitor Counter : 68
بجلی کی وزارت
پاور گرڈ نے بنگلورو میں کووڈ – 19 ٹیکہ کاری کیمپ کا انعقاد کیا
نئی دلّی ، 24 مئی / بھارت سرکار کی مہا رتن سی پی ایس یو ، پاور گرڈ کارپوریشن آف انڈیا لمیٹیڈ  اپنے ملازمین اور اُن کے اہلِ خانہ کو کووڈ – 19 وباء سے تحفظ فراہم کرنے کی خاطر پورے ملک میں ٹیکہ کاری کی مہم چلا رہی ہے ۔ پاور گرڈ کی تمام تنصیبات میں ٹیکہ کاری کے کیمپوں کا انعقاد کیا جا رہا ہے ۔
ریجنل ہیڈ کوارٹر ، ییلا ہانکا سب اسٹیشن ، آر پی ٹی ایچ وی ڈی سی آفس اور اے ایم سی کے صفِ اول کے واریئرس ، ملازمین ، اُن پر منحصر افراد / غیر منحصر افراد ، ارکانِ خانہ کو فائدہ پہنچانے کے لئے ، اسی طرح کے ٹیکہ کاری کے کیمپ کا انعقاد بنگلورو میں علاقائی صدر دفاتر میں جنوبی ریجن – II میں کیا گیا ۔
بنگلورو کے منی پال ہاسپٹل کے اشتراک سے تقریباً 200 ٹیکے لگائے گئے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4783
(Visitor Counter : 91
مواصلات اور اطلاعاتی ٹیکنالوجی کی وزارت
ٹی آر اے آئی نے خدمات کے معیار سے متعلق ضابطہ کے جائزے کے لئے تبصرہ جمع کرنے کی تاریخ میں توسیع کی
ٹیلی کام ریگولیٹری اتھارٹی آف انڈیا نے 24 فروری 2023 کو خدمات کے معیار  ضوابط ، 2023 اور اس ضابطے کے لئے مسوداتی رہنما خطوط کے جائزے سے متعلق مسوداتی ضابطہ جاری کیا تھا۔ شراکت داروں کی طرف تبصرے جمع کرنے کی آخری تاریخ 7 اپریل 2023 تھی۔
شراکت داروں اورصنعتی انجمنوں کی طرف سے تبصرے جمع کرنے کے وقت میں توسیع کے لئے موصولہ گزارشات کے مدنظر مسوداتی ضوابط اور اس ضابطے کے لئے مسوداتی رہنما خطوط سے متعلق تبصرے جمع کرنے کی آخری تاریخ کو تین ہفتے یعنی یکم مئی 2023تک بڑھانے کا فیصلہ کیا گیا۔
تبصرے کو ترجیحی طورپر الیکٹرانک شکل میں ٹی آر اے آئی کے مشیر جناب تیج پال سنگھ کی ای میل آئی ڈی :adv-qos1@trai.gov.in پر بھیجے جاسکتے ہیں۔ کسی بھی وضاحت کے لئے ٹی آر اے آئی کے مشیر جناب تیج پال سنگھ کی ای میل آئی ڈی adv-qos1@trai.gov.in یا فون نمبر23233602-11-91+ پر رابطہ کیا جاسکتا ہے۔
خواتین اور بچوں کی ترقیات کی وزارت
این آئی پی سی سی ڈی ہیڈکوارٹر نے‘ خوراک کی حفاظت اور سلامتی’ کے موضوع پر ایک آن لائن آگاہی پروگرام کا انعقاد کیا
این آئی پی سی سی ڈی، نئی دہلی میں 5 سے 6 ستمبر 2023 تک‘ خوراک کی حفاظت اور سلامتی’ پر ایک آن لائن بیداری پروگرام کا انعقاد کیا گیا۔ پروگرام میں 85 شرکاء نے شرکت کی۔